**Juho Pekka Jormakka** (s. 14. syyskuuta 1990 Jyväskylän maalaiskunta) on suomalainen jääkiekkoilija, joka pelaa SM-liigajoukkue Mikkelin Jukureissa. Hän toimii joukkueen kapteenina. Jormakka on pelipaikaltaan oikea laitahyökkääjä. Jormakka laukoo oikealta.

Ura
---

### Seuraura

#### Uran alku JYPissä

Jormakka on Palokan Kiekon kasvatti. Hän siirtyi 11-vuotiaana JYPiin. Jormakka toimi kaudella 2005–2006 seuran C-nuorten kapteenina. Hän oli joukkueen paras pistemies sekä C-nuorten SM-karsinnoissa tehoilla 15+15=30, C-nuorten SM-sarjassa tehoilla 16+11=27 että pudotuspeleissä tehoilla 1+3=4. Kaudella 2006–2007 Jormakka oli tehoilla 24+22=46 JYPin B-nuorten paras pistemies ja maalintekijä tehoilla 24+22=46. Hän jakoi B-nuorten SM-sarjan maalipörssin kolmannen sijan Kiekkoreippaan Topias Rädyn kanssa ja sijoittui pistepörssissä neljänneksi. Jormakka voitti kauden päätteeksi B-nuorten Suomen-mestaruuden. Kauden 2007–2008 päätteeksi hän voitti A-nuorten SM-pronssia.

Kaudella 2008–2009 Jormakka debytoi JYPin SM-liigajoukkueessa. Hän teki liigadebyyttinsä 23. syyskuuta 2008 Pelicansia vastaan. Jormakka merkittiin alun perin JYPin 13. hyökkääjäksi, mutta hän nousi joukkueen pelaavaan kokoonpanoon, kun Antti Virtanen joutui sivuun kuumeen takia. Jormakka sai ottelussa jääaikaa lopulta 10.18 minuuttia. Hän teki liigadebyyttinsä jälkeen JYPin kanssa 3+1-vuotisen SM-liigasopimuksen. Liigauransa avausmaalin Jormakka teki 17. lokakuuta 2008 Helsingin IFK:ta vastaan. Hänet palkittiin ottelun *Ilta-Sanomien* kahden tähden tähtipelaajana. Kaikkiaan Jormakka pelasi kauden aikana SM-liigassa 17 runkosarjaottelua tehopistein 1+2=3. Hän oli 22. tammikuuta 2009 ottelussa Saimaan Palloa vastaan tekemässä liigahistoriaa muodostettuuaan SM-liigan kaikkien aikojen ensimmäisen veljeshyökkäysketjun isoveljiensä Tuomon ja Kaarlon kanssa. Ketju muodostui yhteen otteluun JYPin päävalmentaja Risto Dufvan ideasta. Pekka Jormakka pelasi kauden aikana miesten pelejä myös yhteensä 13 Mestis-ottelun verran JYPin farmijoukkue D Teamissa sekä alle 20-vuotiaiden maajoukkueessa. Hänen kautensa päättyi kuitenkin jalkavammaan ennen runkosarjan loppua.

Kauden 2009–2010 Jormakka aloitti D Teamissa. Hän pelasi lähes koko kauden Mestiksessä tehden D Teamin ja alle 20-vuotiaiden maajoukkueessa yhteensä 33 runkosarjaottelussa tehot 19+7=26. Jormakka voitti 15 osumallaan D Teamin sisäisen maalipörssin. Hän pelasi JYPin SM-liigajoukkueessa vain neljä ottelua. Myös kauden 2010–2011 Jormakka aloitti ja pelasi lähes kokonaan D Teamissa. Hän oli tehoilla 15+12=27 joukkueen paras maalintekijä ja kolmanneksi paras pistemies. Jormakka pelasi JYPin SM-liigajoukkueessa seitsemän runkosarjaottelua tehopistein 1+3=4. Keväällä 2011 hän vahvisti JYPin A-nuoria, joiden paras maalintekijä ja toiseksi paras pistemies Jormakka oli pudotuspeleissä tehoilla 7+4=11. Hän voitti kauden päätteeksi A-nuorten Suomenmestaruuden.

#### Läpimurtovuodet Pelicansissa ja Tapparassa

Toukokuussa 2011 Jormakka teki kaksivuotisen ja tryoutin sisältäneen sopimuksen Pelicansin kanssa. Hän sai elokuun lopulla paikan joukkueesta. Jormakka murtautui SM-liigaan ja teki 42 runkosarjaottelussa tehot 7+14=21 sekä yhdeksässä playoff-ottelussa tehot 1+2=3. Hänen kevätkautensa sujui kuitenkin huonommin tammikuussa 2012 tulleen aivotärähdyksen takia. Jormakka voitti kauden päätteeksi SM-hopeaa. Kaudella 2012–2013 hän teki SM-liigan yhden kauden piste-ennätyksensä tehoilla 19+16=35, joilla Jormakka oli Pelicansin paras pistemies ja maalintekijä.

Kaudeksi 2013–2014 Jormakka siirtyi kaksivuotisella sopimuksella Tapparaan. Hän muodosti Olli Palolan ja Jan-Mikael Järvisen kanssa toimivan "Särkänniemi-ketjun" ja voitti kauden päätteeksi SM-hopeaa. Kaudella 2014–2015 Jormakka oli 15 osumallaan Tapparan kolmanneksi paras maalintekijä. Kevään 2015 pudotuspeleissä hän jakoi joukkueen sisäisen pistepörssin voiton Kristian Kuuselan kanssa tehoilla 8+10=18. Jormakka voitti myös Tapparan sisäisen tehotilaston lukemalla +10. Hän voitti kauden päätteeksi taas SM-hopeaa. Jormakka oli myös Mestarien liigassa joukkueen paras maalintekijä viidellä osumallaan ja jakoi sisäisen tehotilaston voiton Otto Rauhalan kanssa lukemalla +4.

#### KHL ja Saksa

Toukokuussa 2015 KHL-seura Jokerit ilmoitti tehneensä Jormakan kanssa kaksivuotisen sopimuksen. Hän pelasi kauden 2015–2016 aikana myös Spengler Cupissa. Huhtikuussa 2017 Jormakka solmi kaksivuotisen jatkosopimuksen Jokereiden kanssa. Kaudella 2017–2018, 29. syyskuuta 2017 hän onnistui tekemään ammattilaisuransa ensimmäisen kypärätempun Spartak Moskovaa vastaan. Jormakan ensimmäinen osuma jäi Jokereiden 5–1-voittoon päättyneen ottelun ratkaisumaaliksi ja se ratkaisi joukkueelle myös kahdeksannen peräkkäisen voiton, mikä oli Jokereiden ennätys KHL:ssä. Joukkueen voittoputki venyi sittemmin aina 18 ottelun mittaiseksi. Jormakan toinen osuma syntyi ylivoimalla. Lisäksi hän sai syöttöpisteen oltuaan kakkossyöttäjänä Eeli Tolvasen tekemään maaliin.

Kaudeksi 2019–2020 Jormakka siirtyi jatkamaan KHL-uraansa vuoden mittaisella sopimuksella Vitjaz Podolskiin. Kauden jälkeen hän oli pitkään ilman sopimusta, kunnes lokakuussa 2019 Jormakka siirtyi loppukauden 2020–2021 kattavalla sopimuksella jatkamaan KHL-pelejään Sibir Novosibirskin riveihin. Hän pelasi siellä yhdeksän ottelua tehden vain yhden maalin, kunnes Jormakan sopimus purettiin joulukuussa. Tammikuussa 2021 hän siirtyi loppukauden kattavalla sopimuksella Saksan DEL-liigan Grizzlys Wolfsburgiin. Jormakka jakoi kymmenellä osumallaan joukkueen sisäisen maalipörssin kolmannen sijan Max Görtzin kanssa. Hän eteni Grizzlysin kanssa aina finaaleihin saakka, mutta mestaruuden vei lopulta kuitenkin Eisbären Berlin otteluvoitoin 2–1.

#### Paluu Suomeen ja siirtyminen Jukureihin

Jormakka palasi kaudeksi 2021–2022 osaksi myös perheenlisäyksen myötä Suomeen ja hän siirtyi 1+1-vuotisella sopimuksella SM-liigajoukkue Mikkelin Jukureihin. Joukkuetta valmentaa Jormakan kanssa Suomen vuoden 2014 MM-joukkueessa pelannut ja joukkueen kapteenina toiminut Olli Jokinen. Vain viiden runkosarjaottelun jälkeen hän joutui kahdeksi kuukaudeksi sivuun käsivamman vuoksi ja Jormakka palasi kaukaloihin marraskuussa 2021. Neljännessä puolivälieräottelussa 2. huhtikuuta 2022 hän ratkaisi Jukureille 2–3-voiton ensimmäisessä jatkoerässä ajassa 63.48. Jormakka sai ottelussa myös kakkossyöttöpisteen Petrus Palmun tekemään maaliin. Jukurit tasoitti ottelusarjan 2–2:een, mutta välieriin eteni lopulta kuitenkin KooKoo seitsemännen ottelun jälkeen voitoin 4–3. Tammikuussa 2022 Jukurit käytti Jormakan sopimuksessa olleen option ja teki vuoden mittaisen jatkosopimuksen hänen kanssaan.

Kaudeksi 2022–2023 Jormakka nimettiin Jukureiden varakapteeniksi. Hän oli Mestarien liigassa joukkueen paras maalintekijä neljällä osumallaan. Marraskuussa 2022 Jormakka teki Jukureiden kanssa vuoden mittaisen jatkosopimuksen. Kaudeksi 2023–2024 Jormakka nimettiin joukkueen kapteeniksi.

### Maajoukkueura

Jormakka edusti Suomea MM-kilpailuissa vuosina 2014 ja 2018, joista ensimmäinen turnaus päättyi hopeaan. Vuoden 2014 turnauksessa hän sai lievän aivotärähdyksen 11. toukokuuta 2014 pelatussa alkusarjan toisessa ottelussa Venäjää vastaan, jolloin Vadim Šipatšov taklasi Jormakkaa olkavarrellaan. Taklaus osui huomionsa toisaalle kiinnittänyttä Jormakkaa pään alueelle, josta seurauksena paiskautui jäähän ja makasi jäällä neljä minuuttia tajuttomana, jonka jälkeen hänet kuljetettiin sairaalaan. Ottelun tuomaristo ei nähnyt tilannetta jäähyn arvoisena mutta Šipatšov sai tilanteesta jälkikäteen kolmen ottelun pelikiellon. Myös Jormakan turnaus todettiin päättyneeksi, mutta hän palasi noin viikkoa myöhemmin kaukaloihin jo alkusarjan viimeiseen otteluun Kazakstania vastaan.

Yhteensä Jormakka on pelannut 62 A-maaottelua tehopistein 13+11=24. Hän sai ensituntumaa Suomen A-maajoukkueeseen MM-leirillä vuoden 2013 turnaukseen. Jormakka pelasi ensimmäisen A-maaottelunsa 3. huhtikuuta 2013 Lyngbyssä Tanskaa vastaan ja hän sai siinä yhden syöttöpisteen. Ensimmäisen A-maajoukkuemaalinsa Jormakka teki Tanskaa vastaan seuraavana päivänä 4. huhtikuuta 2013 Odensessa. Hän keräsi ottelussa myös kaksi syöttöpistettä. Jormakka nimettiin leiritysten jälkeen Suomen alustavaan MM-joukkueeseen, mutta hänen kisapassinsa jätettiin kuitenkin leimaamatta, kun Lauri Korpikoski liittyi joukkueeseen.

Jormakka pelasi myös alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008, jolloin hän oli tehoilla 2+2=4 Suomen kolmanneksi paras pistemies Joonas Nättisen ja Erik Haulan kanssa. Jormakka pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Jormakka on pelannut 17 nuorten ja 50 poikien maaottelua.

Jormakka palkittiin Pohjola-leirin parhaana pelaajana vuonna 2005.

Pelityyli
---------

Elite Prospects-sivuston Ulf Andersson on kuvaillut Jormakkaa nopeaksi hyökkääjäksi varustettuna hyvillä käsillä ja vaistoilla. Hän mainitsee Jormakan myös hyväksi karvaajaksi, mutta pitää hänen pientä kokoaan rajoitteena fyysisissä väännöissä.

Muuta
-----

Jormakan isoveljet Tuomo ja Kaarlo ovat esiintyneet JYPin SM-liigajoukkueessa, mutta luoneet suurimman osan urastaan kuitenkin alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | JYP | A-SM | 3 | 0 | 0 | 0 | 4 | – | – | – | – | – |
| 2007–2008 | JYP | A-SM | 29 | 13 | 15 | 28 | 31 | 7 | 3 | 2 | 5 | 2 | U18 | 6 | 2 | 2 | 4 | 2 |
| 2008–2009 | JYP | A-SM | 3 | 3 | 2 | 5 | 0 | – | – | – | – | – |
|  | JYP | SM-liiga | 17 | 1 | 2 | 3 | 0 | – | – | – | – | – |
|  | D Team | Mestis | 7 | 1 | 0 | 1 | 0 | – | – | – | – | – |
|  | Suomi U20 | Mestis | 6 | 3 | 2 | 5 | 2 | – | – | – | – | – |
| 2009–2010 | JYP | A-SM | 7 | 6 | 2 | 8 | 4 | – | – | – | – | – | JMM | 6 | 1 | 0 | 1 | 0 |
|  | JYP | SM-liiga | 4 | 0 | 0 | 0 | 0 | – | – | – | – | – |
|  | Suomi U20 | Mestis | 8 | 4 | 3 | 7 | 6 | – | – | – | – | – |
|  | D Team | Mestis | 25 | 15 | 4 | 19 | 6 | – | – | – | – | – |
| 2010–2011 | JYP | A-SM | 4 | 6 | 3 | 9 | 0 | 13 | 7 | 4 | 11 | 2 |
|  | JYP | SM-liiga | 7 | 1 | 3 | 4 | 4 | – | – | – | – | – |
|  | D Team | Mestis | 31 | 15 | 12 | 27 | 22 | – | – | – | – | – |
| 2011–2012 | Pelicans | SM-liiga | 42 | 7 | 14 | 21 | 6 | 9 | 1 | 2 | 3 | 2 |
| 2012–2013 | Pelicans | SM-liiga | 54 | 19 | 16 | 35 | 6 | – | – | – | – | – |
| 2013–2014 | Tappara | SM-liiga | 45 | 13 | 14 | 27 | 22 | 20 | 4 | 4 | 8 | 14 | MM | 6 | 0 | 2 | 2 | 0 |
| 2014–2015 | Tappara | SM-liiga | 59 | 15 | 10 | 25 | 10 | 20 | 8 | 10 | 18 | 4 |
| 2015–2016 | Jokerit | KHL | 52 | 12 | 18 | 30 | 20 | 2 | 0 | 2 | 2 | 2 |
| 2016–2017 | Jokerit | KHL | 43 | 13 | 13 | 26 | 8 | 3 | 0 | 0 | 0 | 0 |
| 2017–2018 | Jokerit | KHL | 47 | 12 | 8 | 20 | 12 | 8 | 2 | 4 | 6 | 4 | MM | 8 | 0 | 0 | 0 | 2 |
| 2018–2019 | Jokerit | KHL | 48 | 7 | 16 | 23 | 22 | 5 | 1 | 1 | 2 | 0 |
| 2019–2020 | Vitjaz Podolsk | KHL | 48 | 12 | 9 | 21 | 10 | 2 | 0 | 1 | 1 | 0 |
| 2020–2021 | Sibir Novosibirsk | KHL | 9 | 1 | 0 | 1 | 0 | – | – | – | – | – |
|  | Grizzlys Wolfsburg | DEL | 28 | 10 | 7 | 17 | 4 | 9 | 0 | 1 | 1 | 0 |
| 2021–2022 | Jukurit | SM-liiga | 42 | 9 | 19 | 28 | 10 | 7 | 1 | 3 | 4 | 0 |
| 2022–2023 | Jukurit **(A)** | SM-liiga | 49 | 16 | 13 | 29 | 8 | – | – | – | – | – |
| 2023–2024 | Jukurit **(C)** | SM-liiga | 54 | 19 | 20 | 39 | 45 | 6 | 1 | 5 | 6 | 0 |
| 10 kautta | yhteensä | SM-liiga | 373 | 100 | 111 | 211 | 113 | 62 | 15 | 24 | 39 | 20 |
| 6 kautta | yhteensä | KHL | 247 | 57 | 64 | 121 | 72 | 20 | 3 | 8 | 11 | 6 |
| 1 kausi | yhteensä | DEL | 28 | 10 | 7 | 17 | 4 | 9 | 0 | 1 | 1 | 0 |
| 3 kautta | yhteensä | Mestis | 77 | 38 | 21 | 59 | 36 | – | – | – | – | – |

Lähteet
-------

* Pekka Jormakka The Internet Hockey Databasessa (englanniksi)
* Pekka Jormakka Eurohockey-sivustolla (englanniksi)
* Pekka Jormakka *Elite Prospects*. Everysport Media Group AB.  (englanniksi)

### Viitteet

1. ↑  Ylä-Anttila, Aleksi: Onnistuuko Pelicansin "Jortikka" viidennen kerran peräkkäin? *is.fi*.  1.3.2013. Sanoma Media Finland Oy. Viitattu 12.3.2012.
2. ↑  Kaikkonen, Samuli: Pekka Jormakka Ili Varmavuon tentissä *pelicans.fi*. Lahden Pelicans Oy. Viitattu 3.2.2014.
3. ↑  Ti 27.11. klo 18.30 Pelicans – JYP *pelicans.fi*.  27.11.2012. Lahden Pelicans Oy. Viitattu 12.3.2012.
4. ↑
5. 1 2 3 4 5 6 7 8 9 10 11  Pekka Jormakka *Elite Prospects*. Everysport Media Group AB.  (englanniksi)
6. 1 2  JYPin Jormakat tekevät ketjullaan liigahistoriaa *liiga.fi*.  21.1.2009. Jääkiekon SM-liiga Oy. Viitattu 6.8.2012.
7. ↑  Elite Prospects - JYP U16 *eliteprospects.com*. Everysport Media Group AB. Viitattu 19.10.2020. (englanniksi)
8. ↑  Elite Prospects - U18 SM-sarja Stats 2006-2007 *eliteprospects.com*. Everysport Media Group AB. Viitattu 19.10.2020. (englanniksi)
9. ↑  Kiprusoffilla juhlapeli - katso illan pelien kokoonpanot *yle.fi*.  23.9.2008. Yleisradio Oy. Viitattu 19.10.2020.
10. ↑  JYP pyöritti Pelicansin nurin *is.fi*.  23.9.2008. Sanoma Media Finland Oy. Viitattu 19.10.2020.
11. ↑  Jormakka, Pekka (JYP) – Pelaajat – Liiga *liiga.fi*. Jääkiekon SM-liiga Oy. Viitattu 6.8.2012.
12. ↑  JYP sopimuksiin Jormakan ja Kaijomaan kanssa *iltalehti.fi*.  24.9.2008. Alma Media Suomi Oy. Viitattu 19.10.2020.
13. ↑  Lindroos, Jussi: JYP kaatoi HIFK:n, Tuokkolalle jälleen loistopeli *yle.fi*.  17.10.2008. JYVÄSKYLÄ:  Yleisradio Oy. Viitattu 19.10.2020.
14. ↑  Tilastot – Liiga *liiga.fi*.  17.10.2008. Jääkiekon SM-liiga Oy. Viitattu 6.8.2012.
15. ↑  Komi, Markus; Kamppila, Mikko: JYPin pelaaja-arvostelut 2008–2009 – uusia ja tuttuja onnistujia *Jatkoaika.com*.  23.9.2008. Jatkoaika r.y. Viitattu 6.8.2012.
16. ↑  Louhivaara avaa kautensa D Teamissa *Jatkoaika.com*.  15.9.2009. Jatkoaika r.y. Viitattu 6.8.2012.
17. ↑  Elite Prospects - D Team *eliteprospects.com*. Everysport Media Group AB. Viitattu 19.10.2020. (englanniksi)
18. ↑  D Teamille kosolti JYP-apuja *Jatkoaika.com*.  15.9.2010. Jatkoaika r.y. Viitattu 6.8.2012.
19. ↑  Elite Prospects - D Team *eliteprospects.com*. Everysport Media Group AB. Viitattu 19.10.2020. (englanniksi)
20. ↑  Elite Prospects - JYP U20 *eliteprospects.com*. Everysport Media Group AB. Viitattu 19.10.2020. (englanniksi)
21. ↑  Jenkkihyökkääjä Ryan Lasch Pelicansiin *Jatkoaika.com*.  18.5.2011. Jatkoaika r.y. Viitattu 6.8.2012.
22. ↑  Jormakan näytöt poikivat sopimuksen Pelicansiin *Jatkoaika.com*.  28.8.2011. Jatkoaika r.y. Viitattu 6.8.2012.
23. ↑  Keskitalo, Oskari; Saatsi, Samu: Pelicansin pelaaja-arvostelut 2011–2012 *Jatkoaika.com*.  7.5.2012. Jatkoaika r.y. Viitattu 6.8.2012.
24. ↑  Elite Prospects - Pelicans *eliteprospects.com*. Everysport Media Group AB. Viitattu 19.10.2020. (englanniksi)
25. ↑  Tappara julkisti joukkueensa - Puistola palaa kirvesrintoihin *Jatkoaika.com*.  20.5.2013. Jatkoaika r.y. Viitattu 10.7.2013.
26. ↑  Laine, Eveliina: Tapparan pelaaja-arvostelut 2013–2014 – Särkänniemi-ketjun esiinmarssi *Jatkoaika.com*.  11.5.2014. Jatkoaika r.y. Viitattu 28.5.2014.
27. ↑  Elite Prospects - Tappara *eliteprospects.com*. Everysport Media Group AB. Viitattu 19.10.2020. (englanniksi)
28. ↑  Jormakka tuo ratkaisuvoimaa *jokerit.com*.  7.5.2015. Jokerit Hockey Club Oy.  Arkistoitu 28.12.2017. Viitattu 7.5.2015.
29. ↑  Jormakka jatkaa punakeltaisissa *jokerit.com*.  3.4.2017. Jokerit Hockey Club Oy.  Arkistoitu 28.12.2017. Viitattu 27.12.2017.
30. ↑  Jalonen, Krister: Pekka Jormakka teki hattutempun Jokerien historiallisessa voitossa – "Ei ole Tolvasen kutia, niin pitää läheltä tehdä" *is.fi*.  3.4.2017. Sanoma Media Finland Oy. Viitattu 27.12.2017.
31. ↑  Hirvonen, Hinni: Pekka Jormakan pelit jatkuvat Vitjaz Podolskissa *yle.fi*.  14.5.2019. Yleisradio Oy. Viitattu 19.10.2020.
32. ↑  Niemeläinen, Jonne: Pekka Jormakan KHL-ura jatkuu Siperiassa, Kaarela sai lähtöpassit *yle.fi*.  19.10.2020. Yleisradio Oy. Viitattu 19.10.2020.
33. ↑  Yli-Mäenpää, Joni: Pekka Jormakka sai lähtöpassit Sibiristä *Jatkoaika.com*.  9.12.2020. Jatkoaika r.y. Viitattu 9.12.2020.
34. ↑  Hellanto, Riku: Alkukaudella KHL:ssä piipahtanut Pekka Jormakka löysi uuden seuran *MTVuutiset.fi*.  22.1.2021. Telia Company AB. Viitattu 24.1.2021.
35. ↑  Elite Prospects - Grizzlys Wolfsburg *eliteprospects.com*. Everysport Media Group AB. Viitattu 27.7.2021. (englanniksi)
36. ↑  Jukurit haali SHL- ja KHL-kokemusta riveihinsä, viime kauden ruotsalaispyssylle jatkosopimus *Jatkoaika.com*.  27.7.2021. Jatkoaika r.y. Viitattu 27.7.2021.
37. ↑  Parviainen, Vesa: Jukurien pitkään sivussa ollut huippuhankinta palaa kehiin: "Meillä on tavoite jatkaa voittoputkea" *iltalehti.fi*.  18.11.2021. Alma Media Suomi Oy. Viitattu 12.1.2022.
38. ↑  KooKoo - Jukurit, 2.4.2022 *liiga.fi*.  2.4.2022. Jääkiekon SM-liiga Oy. Viitattu 27.5.2022.
39. ↑  Seppä, Lassi: Jukurit solmi jatkosopimukset Jormakan ja Mäkisen kanssa *Jatkoaika.com*.  12.1.2022. Jatkoaika r.y. Viitattu 12.1.2022.
40. ↑  Juhamatti Aaltonen Jukurien kapteeni kaudella 2022-2023 – Kapteeniston täydentävät Niclas Lundgren, Linus Nässen, Pekka Jormakka ja Jarkko Immonen *jukurit.fi*.  26.8.2022. Jukurit HC Oy. Viitattu 26.8.2022.
41. ↑  Elite Prospects - Jukurit *eliteprospects.com*. Everysport Media Group AB. Viitattu 11.4.2023. (englanniksi)
42. ↑  Hurmerinta, Eero: Pekka Jormakalle jatkosopimus Jukureihin − "Täällä hallille on aina hauska tulla" *Jatkoaika.com*.  15.11.2022. Jatkoaika r.y. Viitattu 16.11.2022.
43. ↑  Jukurien kapteenisto kaudella 2023-2024 on julkaistu: Pekka Jormakka kantaa tulevalla kaudella C-kirjainta *jukurit.fi*.  6.9.2023. Jukurit HC Oy. Viitattu 7.9.2023.
44. ↑  Jormakan kisat päättyivät Venäjä-pelin taklaukseen *Jatkoaika.com*.  12.5.2014. Jatkoaika r.y. Viitattu 28.5.2014.
45. ↑  Pekka Jormakka palaa kokoonpanoon, ykkösketju uusiksi *Jatkoaika.com*.  19.5.2014. Jatkoaika r.y. Viitattu 28.5.2014.
46. ↑  Tilanne 11.2.2024
47. ↑  Leijonat möyhensi Tanskan *Jatkoaika.com*.  4.4.2013. Jatkoaika r.y. Viitattu 10.7.2013.
48. ↑  Tammilehto, Teemu: Haataja ja Jormakka tehokkaina Leijonien murskavoitossa *yle.fi*.  4.4.2013. Yleisradio Oy. Viitattu 19.10.2020.
49. ↑  Leijonat MM-kisoihin nimetty, NHL-miehiä ei mukana *Jatkoaika.com*.  28.4.2013. Jatkoaika r.y. Viitattu 10.7.2013.
50. ↑  Korpikosken MM-kisaedustus varmistui – Jormakka putoaa joukkueesta *Jatkoaika.com*.  2.5.2013. Jatkoaika r.y. Viitattu 10.7.2013.
51. ↑  Elite Prospects - Finland U18 *eliteprospects.com*. Everysport Media Group AB. Viitattu 27.7.2021. (englanniksi)
52. ↑  2007 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 19.10.2020. (slovakiksi)
53. ↑  Pelaajat – IJ *tappara.fi*. Tamhockey Oy. Viitattu 5.11.2016.
54. ↑  Tuomo Jormakka *Elite Prospects*. Everysport Media Group AB.  (englanniksi)
55. ↑  Kaarlo Jormakka *Elite Prospects*. Everysport Media Group AB.  (englanniksi)


|  |  |  |
| --- | --- | --- |
| Edeltäjä:**Juhamatti Aaltonen** | **Mikkelin Jukureiden kapteeni SM-liigassa**2023– | Seuraaja:**–** |

Suomen joukkue – Jääkiekon MM-kilpailut 2014
5 Ohtamaa |
6 Kivistö |
10 Karalahti |
12 Jokinen (**C**) |
13 Wirtanen |
18 Mäntylä |
19 Savinainen |
21 Lehterä (**A**) |
22 Salomäki |
25 Jormakka |
26 Immonen |
27 Kontiola |
28 Marttinen |
31 Koskinen |
32 Saros |
34 Palola |
35 Rinne |
38 Hietanen |
40 T. Sallinen |
42 J. Sallinen |
47 Lajunen |
56 Haula |
61 Huhtala |
71 Komarov (**A**) |
81 Pakarinen |
Valmentaja Erkka Westerlund

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä